دعا ، وسیب دشمن گودیں بارے

دیرہ غازی خان اچ الیکشن تھییندا پیا ہا، ݙو جاگیردار آپت اچ لڑدے پے ہن، ہک جاگیردار دا حامی سئیں سرور کربلائی کول آیا آکھیا کربلائی سئیں دعا کرو میݙا گودا جت ونڄے ۔ کربلائی سئیں ݙوہیں ہتھ اُتے چا تے دعا منگی ،اللہ سئیں میݙے یار دا گودا جتے تے جیت دی خوشی اچ مر ونڄے تے ݙوجھا گودا ہار دے غم اچ مر ونڄے۔ خدا کرے اسیݙے وسیب اچ جتنے وی گودے الیکشن لڑدے پن، ساریں نال ایویں تھیوے۔ 

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء